Mark Donohue je pokojni ameriški dirkač Formule 1. Debitiral v sezoni 1971, ko je dobil priložnost le na zadnjih dveh severnoameriških dirkah sezone, in že na svoji prvi dirki kariere za Veliko nagrado ZDA je dosegel tretje mesto, svoj najboljši rezultat kariere. Leta 1972 je zmagal na dirki Indianapolis 500, v Formuli 1 pa ni dirkal do sezone 1974, ko je ponovno dobil priložnost za dveh severnoameriških dirkah, toda tokrat ni dosegel točk. To mu je dvakrat uspelo v naslednji sezoni 1975 s petima mestoma na Velikih nagradah Švedske in Velike Britanije. Na petkovem prostem treningu pred dvanajsto dirko sezone za Veliko nagrado Avstrije pa je doživel hudo nesrečo, v kateri je umrl tudi delavec ob progi. Donohue sicer ni bil videti težje poškodovan, toda dan kasneje je v bližnji bolnišnici umrl zaradi možganske krvavitve.